Tifkira tal-President Onorarju s-Sur Wistin Abela (1933 - 2014) Wistin Abela twieled iż- Żejtun fid-19 t' Ottubru 1933 iben Karmenu u Feliċa nee Abela. Missieru kien ħaddiem. tat- tarzna u kien attiv ferm fl-ewwel snin tal-Għaqda Banda Żejtun. Wistin tilef lil missieru meta kien għad kellu biss tmien snin u esperjenza tbatija finanzjarja kbira sakemm kiber u kompla bl-istudji tiegħu. Kienu żminijiet diffiċli għal kulħadd, aktar u aktar meta titlef lil missierek t'eta daqstant żgħira. Iżda bil-bżulija t'ommu Feliċa u l-għajnuna ta' ħutu Guża u Frans, irnexxielhom ikampaw dawn iż-żminijiet. Wistin beda l-istudju tiegħu fl-iskola primarja taż-Żejtun. Kompla fil-Liċeo u wara fl-Universita u s-Seminarju. Huwa kien miżżewweġ lil Katerina nee Abela u għandhom tilett itfal Carmelina, Marjohn u Lvcia. Daħal jaħdem it-tarzna fi żmien li kienet f'idejn l-ammiraljat Ingliż u ħadem biex inħolqot in- N.A.C.S.S., taqsima fi ħdan il-GWU. Sar President tal- istess N.A.C.S.S. għat-taqsima tat-Tarzna u membru tal-kunsill ġenerali tal-GWU. Wieħed ma jistax. ma jsemmix ukoll li minn qabel id-dehra tiegħu fil- politika, Wistin diġa kien attiv u jaħdem si fi ħdan il-Partit Laburista. 1959 twaqqfet l-Għaqda Żghażagħ Laburisti fiż-Żejtun huwa ġie maħtur l-ewwel President tas-sezzjoni. Sena wara ġie elett ukoll President tal- kumitat Laburista tal-Lokal. Kariga li dam fiha sa 1967. Huwa kien President tal-Kumitat Distrettwali u awditur għall-Partit. Fl-1966 Wistin Abela kkontesta l-elezzjoni ġenerali fejn gie elett. Fl-1971 il-Partit Laburista rebaħ l-elezzjoni u ħa t-tmexxija tal-pajjiż f'idejh. Wistin ġie maħtur Segretarju Parlamentari fil-Ministeru tal-Finanzi u Dwana. Fl-1974 ġie maħtur Ministru għall-Iżvilupp, minkejja dan huwa xorta waħda baqa' attiv fiż-Żejtun u fl- 1976 ġie maħtur President Onorarju tal-Għaqda Banda Żejtun, l-Għaqda li kienet tant għall- qalb missieru. War a l-elezzjoni tal-1976 Wistin Abela ġie maħtur Ministru tal- Iżvilupp, Enerġija, Port u Telekomunikazzjonijiet, Ministeru vast u ta' importanza Nazzjonali. Kien f'dan iż-żmien li Malta rat l-akbar żvilupp industrijali tagħha fejn twieldu l-Air Malta, Sea Malta, Telemalta, EneMalta, Tug Malta, Xandir Malta, l-iżvilupp tat-Tarzna kif ukoll bini tal-Malta Shipbuilding fil-Marsa. : l-elezzjoni tal-1981 u r-raba' darba li Wistin kien elett fil-Parlament, huwa nħatar Deputat Prim Ministru. Fl-1983 sar tibdil fil-kabinett u , filwaqt li Wistin baqa' ' Deputat Prim Ministru sar. ukoll Ministru tal-Finanzi u Dwana u ppreżenta l-ewwel budget tiegħu għas-sena 1984. Wara l-elezzjoni tal-1987, minkejja li kien marad, huwa kien kelliem għall-- oppożizzjoni għal diversi oqsma fosthom l-Armata u tfitxxija taż-żejt. Hu dam iservi bħala membru parlamentari sas-sena 1996. Apparti l-karriera politika li: semmejna hawn fuq, huwa kellu għal qalbu ħafna l-edukazzjoni. Qabel beda l-karriera politika huwa kien jgħallem il- matematika. Kienu ħafna dawk li bl-għajnuna tiegħu studjaw u avvanzaw f'dan is-suġġett, kemm dawk Żwieten kif ukoll oħrajn minn diversi postijiet oħra madwar Malta. Kien ukoll jgħin lil dawk li kienu jersqu għall-eżamijiet oħra bħall- apprentistat tat-Tarzna. Mhux l-ewwel darba li kienu jdumu sa tard bil-lejl għaddejjin bir- reviżjoni ta' qabel l-eżami. Qasam ieħor li kien għal qalbu kienu l-festi reliġjuzi speċjalment il-Ġimgha l-Kbira. Kellu sett vari li ta' kull sena kienet tkun l-hena tiegħu jarma u jżejjen. Din il-passjoni li kellu lejn il-vari wiritha mingħand missieru Karmenu li flimkien ma ħutu Salvatore u Antonio kienu l-prokuraturi tal-vara tar-Redentur kif ukoll tal-Veronika. Dawn it-tliet aħwa flimkien ma' xi reffiegħa oħra kienu wkoll ikkontribwixxew għall- famuż salib tar-Redentur. Dawn l-opri kollha għadna ngawduhom sal-ġurnata tal-lum. Għalkemm fl-aħħar snin ta' ħajtu Wistin ħakmitu l-marda tal-Parkinson's huwa xorta waħda baqa' jsegwi dak kollu li kien ikun għaddej f'pajjizna kif ukoll avvenimenti oħra internazzjonali. minn ta' quddiem biex jattendi u jsegwi x'qed jgħidu l-mexxejja l-ġodda ta' pajjiżna.Ta' kuljum kien jitla' sal- pjazza bl-għajnuna ta' xi ħbieb tiegħu li baqgħu jindukrawh sal-aħħar jiem ta' ħajtu. Wistin kien ukoll baqa' jsegwi dak kollu li kien ikun għaddej fl-Għaqda Banda Żejtun. Kif kien jixraq u bħala rikonoxximent, l-Għaqda Banda Żejtun tagħtu wkoll l-aħħar tislima waqt il-funeral tiegħu fiż-Żejtun. Għall-okkażjoni tal-festi tal-Ġimgħa Mqaddsa, is- Surmast Direttur tal-Banda Żejtun il- Maġġur Carmelo Mangion L.Mus.L.C.M, ikkompona marċ funebri mill-isbaħ b'tifkira tas-Sur Wistin li jġib it-titlu 'B'Apprezzament Lejn Wistin Tagħna'. Ġest sabiħ minn naħa tal-Għaqda u tal-istess Surnast Direttur. Wistin żgur li jibqa' mfakkar għall-imħabba li kellu għall-ħaddiem. Ismu sinonimu u ħaġa waħda maż-Żejtun. Għex u ddedika ħajtu għal dan il-għan u daru dejjem kienet miftuħa lejl u nhar għal dawk kollha li xi darba jew oħra riedu jkellmuh. Hadem bla waqfien għal dak li emmen fih sakemm fl-20 ta' Jannar 2014 il-Mulej għoġbu jsejjaħlu għall-ħajja ta' dejjem. Minn qalbi nawguralu l-mistrieħ li tant jistħoqqlu.